text: Danfoss holder farten
  29 august 2011 kl. 12.56
  Danfoss-koncernen er kommet op i fart og holder tempoet, mens alle andre klager over svære tider. Danfoss holder fast i forventningerne for 2011.
  Halvårs-regnskabet fra Danfoss-koncerne kom i dag. Omsætningen er steget til 17,5 milliarder kroner fra 15,0 milliarder kroner i 2010. Det giver en forventning om et resultat af den primære drift på mellem 3,3 og 3,6 milliarder kroner i 2011.
  
  Konkurrence-sag
  En del af pengene i opgørelsen for første halvår er kommet fra frasalg af virksomheder, Danfoss Geared Motors og Danfoss Water Controls. Det gav alene 600 millioner i kassen.
  Desuden har Danfoss hensat hele 720 millioner kroner i en konkurrencesag, hvor koncernen ventes at miste dette beløb. Tidligere var der i pressen nævnt tab i milliard-størrelse.
  Koncern-chef Niels B. Christiansen siger i sine kommentarer, at Danfoss er godt rustet til at tackle den kommende periode, der i lyset af den fortsatte globale finansielle uro tegner sig dyster og uforudsigelig. 
  Danfoss forventer en omsætning i år på mellem 33 og 34 milliarder kroner.
  